**FI 51129**



**A MAGYAR AGRÁR- ÉS ÉLETTUDOMÁNYI EGYETEM**

**SZERVEZETI ÉS MŰKÖDÉSI SZABÁLYZAT**

**III. HALLGATÓI KÖVETELMÉNYRENDSZER**

**III.1. TANULMÁNYI ÉS VIZSGASZABÁLYZAT**

**6.4. sz. függeléke:**

**III.1.6.4F. A VOLT GAZDASÁG- ÉS TÁRSADALOMTUDOMÁNYI KAR (GÖDÖLLŐ):**

**ÚTMUTATÓ a szakdolgozat ÉS diplomaDOLGOZAT készítéséhez**

**2021. március 26.**

#### Tartalomjegyzék

[Bevezetés 2](#_Toc67413856)

[1. Témaválasztás 3](#_Toc67413857)

[2. A dolgozat elbírálása 4](#_Toc67413858)

[3. A szak/diplomadolgozat általános tartalmi és formai követelményei 5](#_Toc67413859)

[3.1. A dolgozat főbb részei és formai követelményei 6](#_Toc67413860)

[3.1.1. Tartalomjegyzék 6](#_Toc67413861)

[3.1.2. Bevezetés 7](#_Toc67413862)

[3.1.3. A vizsgálat elméleti háttere, a szakirodalom feldolgozása 7](#_Toc67413863)

[3.1.4. Saját vizsgálat 8](#_Toc67413864)

[3.1.5. Következtetések és javaslatok: 9](#_Toc67413865)

[3.1.6. Összefoglalás 10](#_Toc67413866)

[3.1.7. Irodalomjegyzék 10](#_Toc67413867)

[3.1.8. Mellékletek 12](#_Toc67413868)

[3.1.9. Függelékek 13](#_Toc67413869)

# Bevezetés

A záróvizsgával kapcsolatos rendelkezéseket a TVSZ 5-99. §-ai határozzák meg. A MATE Szent István Campus volt Gazdaság- és Társadalomtudományi Karán folyó képzési formában a végzős hallgatók **diplomadolgozatot** (diplomamunkát) írnak a szakirányú továbbképzési és MSc, MA szakokon, illetve **szakdolgozato**t felsőoktatási szakképzébsen, -, BSc, BA képzéseken, valamint záróvizsgát tesznek.

A hallgató záróvizsgára bocsátásának feltétele többek között a szakdolgozat/diplomadolgozat készítése és benyújtása, amelynek védése a záróvizsga részét képezi. A dolgozat készítése során a hallgatónak meg kell ismernie a témára vonatkozó szakirodalmat, készséget kell szereznie a szakirodalomban való tájékozódásban, képesnek kell lennie önálló adatgyűjtésre, az adatok feldolgozására és elemzésére, az eredmények értékelésére, következtetések levonására, továbbá az ezeken alapuló javaslatok megtételére. A dolgozat két fő része a szakirodalmi áttekintés és a saját vizsgálat, kutatás.

# 1. Témaválasztás

1. Diploma-, vagy szakdolgozati témát a MATE Szent István Campus volt Kar önálló oktatási szervezeti egységei az általuk oktatott, vagy a kutatási profiljukba illeszkedő témákban, témakörökben a konzulens nevének és beosztásának megadásával írhatnak ki. A kiírás előtt a szakfelelőssel, illetve szakirány/specializáció-felelősökkel a témajavaslatokat előzetesen egyeztetni kell, majd azokat minden év szeptember 20-ig, keresztféléves képzések esetében február 20-ig meg kell küldeni a szakfelelősökön keresztül – akik véleményezik azokat –az oktatási campus főigazgatóhelyettesnek.

A kiírt témáknak jellegükben meg kell felelniük az adott szak, képzési céljainak, és a különböző tantárgyak keretében tanult ismeretek alkalmazásán kell alapulniuk.

1. Az Intézetigazgató által október 1-ig, illetve keresztféléves képzésekben március 1-ig jóváhagyott témaköröket az önálló oktatási szervezeti egység hirdetőtábláján és weboldalán október 15-ig, illetve keresztféléves képzésekben március 15-ig meg kell hirdetni.
2. A hallgató a kiírt témakörök közt nem szereplő szak/diplomadolgozati témát is választhat, amennyiben az jellegében megfelel a szak/szakirány/specializáció képzési céljainak és igényli, illetve lehetővé teszi a különböző tantárgyak keretében tanult ismeretek alkalmazását.
3. A MATE Szent István Campus volt Karának BA/BSc képzés esetén a 3. szemeszter végéig, MA/MSc képzés esetén az 1. szemeszter végéig szükséges tájékoztatnia a hallgatókat a szak/diplomadolgozati témaválasztás rendjéről.
4. A hallgatóknak, a megfelelő nyomtatványon (1. sz. függelék), **a tervezett záróvizsga előtt 3 félévvel kell leadni szak/diplomadolgozati témájukat** a témát kiíró Intézetbe. A hallgató különlegesen indokolt esetben – a szakvezető és az Intézetigazgató engedélyével képzési ideje alatt egy alkalommal megváltoztathatja a szakdolgozat/diplomadolgozata témáját. Ezek elbírálása minden esetben egyéni megfontolás tárgya.
5. **A konzulens felkérése és a témaválasztási lap konzulenssel való aláíratása elsődlegesen az önálló szervezeti egység (Intézet) vezetőjének / ill. a szak- szakirány-/specializációfelelős(ök) jóváhagyásával a hallgató feladata.** (Ha a hallgató korábban már egyeztetetett valamelyik oktatóval a konzulenciót illetően, ezt megjegyzésként feltüntetheti a témaválasztási lapon.)

1. A témaválasztási lapon a dolgozat témáját kell megadni.**A témaválasztási lap akkor fogadható be, ha a hallgató hiánytalanul kitöltötte a rá vonatkozó részeket.** A témaválasztási lapon megadott témát a szakfelelős/szakkoordinátor és az intézetigazgató ellenőrzi és aláírásával fogadja el. Ezt követően az önálló szervezeti egység vezetője az adott szak/szakirány/specializáció felelőseivel közösen dönt a konzulens felkéréséről, majd ennek megfelelően a **konzulens aláírásával igazolja, hogy vállalja a konzulenciát**.
2. A MATE Szent István Campus volt karának a hallgatót a témaválasztó szemeszterének szorgalmi időszakának utolsó napjáig bezárólag értesítenie kell arról, hogy ki lesz a konzulense. A választott és elfogadott témát a Neptun hallgatói nyilvántartó rendszerbe fel kell vezetni.
3. A hallgató a dolgozat készítése során rendszeresen köteles belső konzulensével tartani a kapcsolatot, a konzulens tanár pedig időpontot adni és fogadni őt ebből a célból. A konzultációk rendszeres megtartását a konzulens aláírásával igazolja, amit függelékként csatolnia kell a dolgozathoz (4. sz. függelék).

# 2. A dolgozat elbírálása

1. A dolgozatot a témát kiíró önálló oktatási szervezeti egység vezetőjének javaslatára két bíráló, az egyetem oktatója, kutatója, szakirányú egyetemi diplomával rendelkező munkatársa vagy PhD hallgatója – szükség esetén az egyik lehet az egyetemmel jogviszonyban nem álló külső szakember – értékeli. Az Intézetigazgató jelöli ki a dolgozat bírálóit a szakvezetők javaslatára. A bíráló nem lehet a dolgozat konzulense. A bírálók felkérésénél lehetőleg ügyeljünk arra, hogy a ZVB tagjai közül egy – akár konzulensként, akár bírálóként – ismerje a dolgozatot.
2. A bírálónak a bírálatot elektronikus formában kell elkészíteni majd 1 kinyomtatott - a bíráló által aláírt -, valamint 1 elektronikus példányt (aláírás nélkül) a bírálatot kiadó szervezeti egységnek kell eljuttatni a megadott határidőig.
3. A bírálók az elektronikus bírálati lapon szereplő szempontok alapján értékelik a dolgozatot, illetve nyilatkoznak arról, hogy elfogadják-e, és védésre javasolják-e azt. A dolgozat tartalmának megítélése során a bíráló figyelembe veszi a probléma felvetésének, megközelítésének és megoldásának szakmai színvonalát, a leíró és elemző, értékelő részek arányát, az önálló gondolatokat, a jelölt által tett javaslatok vagy megállapítások szakmai helyességét és az ezeket alátámasztó érvrendszert, a jelölt által felhasznált (esetleg fel nem használt) szakirodalmat. A bírálatban kiemelendő a hallgató saját munkájának értéke, minősége. A dolgozat szakmai tartalmán felül a bíráló véleményt mond a dolgozat stílusáról, valamint arról, hogy az mennyire felel meg a jelen szabályzatban rögzített formai követelményeknek.

1. A szakdolgozat bírálat során amennyiben az egyik bíráló elégtelenre értékeli a dolgozatot, egy harmadik bírálót szükséges felkérni. Ha a második bírálat is alátámasztja az elégtelen eredményt, a hallgató nem engedhető záróvizsgára.

1. A szakdolgozat bírálat során amennyiben a két bírálói értékelés között három érdemjegy eltérés van, harmadik bírálót szükséges felkérni a dolgozat értékelésére. Amennyiben az egyik kijelölt bíráló szerint a dolgozat nem bocsátható védésre, a másik bíráló szerint viszont igen, a harmadik (felkért) bíráló dönt a záróvizsgára bocsátásról.

1. Az elutasított szak/diplomadolgozat esetén a hallgató nem bocsátható záróvizsgára. A szak/diplomadolgozat prezentálása és a tételes felelésnek – az első vizsga alkalmával – egy időpontra kell esnie.

1. **A dolgozat nem fogadható el** ha:
* súlyos szakmai tévedéseket tartalmaz,
* kizárólag leíró jellegű, nem tartalmaz saját vizsgálatot,
* súlyosan megsérti a formai követelményeket,
* a szakirodalmi források egyes részeinek saját megfogalmazásként való feltüntetése, más szerzők gondolatainak (beleértve a mások által írt szakdolgozatokat, dolgozatokat is) hivatkozás nélküli, szó szerinti átvétele, azaz plágium esetén.

# 3. A szak/diplomadolgozat általános tartalmi és formai követelményei

1. Az elkészített dolgozat **elektronikus változatát** a Thesis dolgozatbírálati rendszerbe kell feltölteni. Az Oktatási Igazgatóság illetékes tanulmányi osztályán a Thesis rendszerből nyomtatott feltöltési igazolást kell leadni/megküldeni. A leadás határidejét a tanév időbeosztása tartalmazza. Általában ezek az időpontok a következő dátumokhoz igazodnak: az adott év október 1. vagy április 1. (pótdíj befizetése ellenében október 15-ig, illetve április 15-ig). A Thesis felület használatáról a kari honlapon külön tájékoztató található.

1. Az előírt határidőkön túl elkészült dolgozatok csak a következő záróvizsga időszakban védhetőek meg.

1. A dolgozatnak meg kell felelni a szak és a szakirány tudományterületi sajátosságainak, továbbá tartalmaznia kell a feldolgozott szakirodalom, valamint az alkalmazott vizsgálati módszer leírását, és a saját vizsgálatok eredményei alapján a téma érdemi feldolgozását.

1. A dolgozat tükrözze a hallgató önálló állásfoglalását a vizsgált témakörben.

1. A szak/diplomadolgozat általános formai követelményei:
* A dolgozatnak mind tartalmi, mind helyesírási, alaki és stilisztikai szempontból kifogástalannak, betűelütés mentesnek kell lennie, amelyet A/4-es papíron, szövegszerkesztővel írva **(Times New Roman betűtípus, 12-es betűméret, másfeles sortávolság, sorkizárás, baloldalon (kötésoldalon) 3 cm-es, a többi szélein 2,5 cm-es margó)** kell elkészíteni.
* A fő fejezeteknek új oldalon kell kezdődniük. A kétoldalas nyomtatás esetén a fő fejezetek (Címsor1) páratlan új oldalon kezdődnek.
* A címek, alcímek betűiről (nagy és kis betűk, betűméret), esetleges aláhúzásából vagy vastagításából és a sorban való elhelyezéséből (középre, oldalt) tűnjön ki azok fontossága, és azok az egész dolgozatban következetesek, decimális számozásúak legyenek (Címsor1, Címsor2, Címsor3).
* Oldalszámozás: a dolgozat oldalszámozása jobb oldalon, alul helyezkedik el. A belső címlap nem kap oldalszámot, az első számozott oldal a tartalomjegyzéktől indul, 2. sorszámmal.
* A szövegben lévő címek előtt és után – azok fontosságától függően, a jobb áttekinthetőség végett – üres sort kell kihagyni.
* A diplomadolgozat terjedelme – szóközök nélkül – 70-140 ezer, a szakdolgozat terjedelme – szóközök nélkül – 50-100 ezer karakter lehet, amelybe a szövegközi táblázatok és ábrák is beletartoznak.
* A dolgozat végén mellékletben alaptáblázatok és egyéb, a dolgozat eredményeinek megértéséhez tartozó adatok, információk közölhetők.
* A dolgozat kötelező függelékei az esetleges mellékletek után következnek.
* Külső címlap formátuma: 2. sz. függelék alapján. A titkosított dolgozatok külső címlapján fel kell tüntetni a TITKOS feliratot.
* Belső címlap: 3. sz. függelék alapján.
* A dolgozat címe:legyen rövid, de fejezze ki a dolgozat mondanivalóját, utaljon a dolgozat témakörére. Szükség esetén magyarázó alcímet lehet adni.
* A dolgozatban szereplő táblázatokat és külön az ábrákat (rajzok, fényképek, grafikonok) folytatólagos sorszámmal kell ellátni, ezen kívül minden táblázatnak és ábrának a tartalmát jól kifejező, rövid címét (táblázatnál felül, ábránál alul) is fel kell tüntetni. A táblázatok és ábrák forrását jelölni kell. A szöveges részben minden táblázatra/ábrára a sorszámával kell hivatkozni.

## 3.1. A dolgozat főbb részei és formai követelményei

### 3.1.1. Tartalomjegyzék

A dolgozat elején, a belső címlap után következik,

* a tartalomjegyzékben felsorolt fejezet/alfejezet címek szó szerint egyezzenek a szövegben lévőkkel,
* legyenek ellátva decimális sorszámozással (maximum három szintű alosztásig),
* a beosztásból tűnjön ki a fejezetrészek fontossága,
* a címek mellett tartalmazza a vonatkozó oldalszámokat.

A tartalomjegyzék általában az alábbiakat foglalja magában, (azaz a dolgozat szerkezeti felépítése, tartalmi egységei a következők):

1.Bevezetés ...................................................................................................................... X

2. Szakirodalmi áttekintés ................................................................................................X

2.1. Alfejezet 1 .......................................................................................................... X

2.2. Alfejezet 2 .......................................................................................................... X

1. Saját vizsgálat ............................................................................................................... X
	1. Kutatási célok, kutatási kérdések és hipotézisek ....................................X
	2. A vizsgálat körülményei és helyszíne ................................................... X
	3. Kutatás módszerek és a minta bemutatása .............................................X
	4. Eredmények ..........................................................................................X

4. Következtetések, javaslatok ....................................................................................... X

5. Összefoglalás ............................................................................................................... X

Irodalomjegyzék .............................................................................................................. X

Mellékletek ..................................................................................................................... X

Függelékek ....................................................................................................................... X

Az itt megadott fő és alfejezetek címei értelemszerűen változtathatók, valamint további alfejezetekre bonthatók, ebben az esetben a decimális címsor számozás szabályait kell követni.

### 3.1.2. Bevezetés

A bevezetés terjedelme: 1,5-3 oldal. A dolgozat témakörének, a dolgozat címénél részletesebb meghatározása, a kifejtés menetének, valamint logikájának ismertetése.

A hallgató a bevezetésben mutatja be a választott témája:

* aktualitását,
* jelentőségét, valamint
* a témaválasztás indoklását
* a vizsgálatok és elemzések céljait
* a kutatási kérdésköröket.

### 3.1.3. A vizsgálat elméleti háttere, a szakirodalom feldolgozása

**A szakdolgozat ezen részét is az adott képzési szinttől (BA, MA) elvárható készségek és felkészültség birtokában, a képzési szintnek megfelelő színvonalon kell elkészíteni.**

A dolgozat témájához szorosan kapcsolódó, releváns szakirodalmak, kutatási eredmények rövid elemző bemutatása, összefoglalása, egymással való összevetése, kritikája:

* alapszakon minimum 10-15 különböző magyar (és lehetőség szerint idegen nyelvű) szakirodalomra, mester szakon minimum 15 magyar és idegen nyelvű kiadványra legyen hivatkozás – könyv, tanulmány, kutatási anyag, folyóirat cikk (elsősorban a dolgozat írását megelőző 5-10 évben publikált anyagok), ezen felül használhatók internetes hivatkozások is (ezek visszakereshetőek, azonosíthatóak legyenek, lehetőleg szerzővel és címmel rendelkezzenek)
* tartalmazza a hallgató személyes állásfoglalását (még ha az valamely már meglévő nézet elfogadását jelenti is)
* releváns szakirodalmi forrásokra támaszkodjon (fontos a forráskritika, a források hitelességének ellenőrzése)
* főiskolai/egyetemi jegyzetekből kizárólag definíciók szerepelhetnek

A korrekt hivatkozás azt jelenti, hogy a hallgató/szakdolgozó a szakirodalom feldolgozás a során pontosan megjelöli, hogy mely gondolat és szöveg honnan – mely szerző mely művéből

– származik.

*Hivatkozni kell:*

* Amennyiben a hallgató mások gondolatait, elméletét, modelljét használja fel (tartalmi, közvetett idézés, parafrázis):
	+ a szerző nevét és az attól vesszővel elválasztott megjelenési évszámot zárójelbe kell tenni, pl.: (Csete, 1997)
	+ amennyiben ugyanannak a szerzőnek egy éven belül megjelent több publikációjára is történik hivatkozás a dolgozatban, úgy az évszám után a, b, c (...) betűkkel kell a különbséget jelölni, pl.: (Csete, 1987/a); (Csete, 1987/b).
	+ ha a felhasznált irodalmi forrásnak két szerzője van, akkor mindkét szerző nevét és az évszámot is jelölni kell, pl.: (Bernáth – Enyedi, 1981)
	+ három vagy annál több szerző esetén az első szerző nevét kell kiírni a hivatkozásnál, jelölve azt, hogy több szerzőről van szó, pl.: (Szerdahelyi et al., 1980)
* Amennyiben a hallgató mások gondolatait, mondatait szó szerint idézi:
* ilyen idézet esetében a szöveget idézőjelek közé tesszük, és a hivatkozásban az oldalszámot is fel kell tüntetni, [pl.: (Csete, 1997, 65.old.) ]
* maximum 4-6 sor terjedelmű legyen

### 3.1.4. Saját vizsgálat

**A dolgozat ezen része a kidolgozandó téma tudományterületén elfogadott módszertanon kell hogy alapuljon. A saját vizsgálati módszertannal kapcsolatos részletes további követelmények meghatározása alapvetően a témát kiíró Intézet hatáskörébe tartozik.**

A saját vizsgálat fejezet magában foglalja a hipotézisek ismertetését, a vizsgálati körülmények, és helyszín, a vizsgálati minta, valamint a vizsgálati módszerek bemutatását.

Terjedelemben érje el a teljes dolgozat 50%-át.

A vizsgálat tárgyát képező jelenség részletes feltárása és elemzése:

* lehetőség szerint új, eddig nem vizsgált összefüggések feltárására irányuljon a dolgozat
* a vizsgálni kívánt változók mérhetőek legyenek.

1. *Kutatási célok, a vizsgálat hipotéziseinek bemutatása*

A dolgozat a kutatási kérdések alapján megfogalmazott hipotéziseket tartalmaz. A hipotézisnek vizsgálhatónak és ellenőrizhetőnek kell lenni a szakdolgozó által használt módszerekkel. A hipotézis nem tartalmazhat triviális kijelentést, ismert tényeket, vagy amit már tudunk a szakirodalomból.

1. *A vizsgálat körülményeinek, helyszínének bemutatása*

A vizsgálat körülményeinek bemutatása a vizsgálat, az adatgyűjtés módjának, idejének, helyszínének bemutatását tartalmazza. A vizsgálat körülményeivel kapcsolatban fel kell hívni a figyelmet a körülményekből fakadó torzítás lehetőségeire.

1. *A vizsgálati minta bemutatása*

A vizsgálati minta a kutatás tárgya, amely mérhető változókat, adatokat ad. A vizsgálati minta pontosan körülhatárolt és jól leírt legyen. A minta jellemzőit röviden, de a változók szempontjából pontosan le kell írni.

1. *A vizsgálati módszerek bemutatása*

Módszereknek nevezzük a hipotézisek vizsgálata érdekében használt eljárásokat. A vizsgálatok elvégzése és a kapott információk értékelése során alkalmazott módszert, illetve módszereket – alkalmazásuk meggyőző indoklásával – röviden be kell mutatni. A módszer forrását jelölni kell.

Amennyiben az adatok feldolgozása során a hallgató matematikai-statisztikai eljárásokat használ, az alkalmazott statisztikai feldolgozó programok (pl. Excel, SPSS) megnevezése és az alkalmazott módszer szoftverspecifikus ismertetése is szükséges.

1. *Az eredmények bemutatása*

A dolgozat érdemi része, amelynek az értékelésben nagy jelentősége van. Célja a saját munka eredményeinek logikus, jól követhető és megfelelően szemléltetett egyértelmű leírása, táblázatok, grafikonok, diagramok segítségével. Az elemzés a kutatási kérdések/hipotézisek mentén történjen, az eredmények ismertetése során a dolgozat elméleti hátterében (szakirodalmi feldolgozás) bemutatott fogalmakat és modelleket a kifejtés során konzekvensen, következetesen kell használni. A fejezetnek kizárólag a saját vizsgálatokból származó tényekkel és érvekkel alátámasztott megállapításokat kell tartalmaznia. Az eredménybemutatás ne foglalja magába sem a hallgató véleményét, sem a szakirodalommal való összehasonlítást, kizárólag a vizsgálatból nyert adatokat.

Az eredmények bemutatását javasolt vizsgálati módszerenként ismertetni, módszerenként külön alcímmel feltüntetve.

### 3.1.5. Következtetések és javaslatok:

A szakirodalom feldolgozásából és a saját vizsgálat/kutatás eredményeiből levonható konkrét megállapítások, és az azokon alapuló konkrét javaslatok leírása és indoklása.

* + a hipotézisek igazolása, vagy elvetése
	+ a saját eredmények összevetése az irodalmi adatokkal, saját vélemény hozzáfűzése x a kitűzött célok elérésének bizonyítása,
	+ a hipotézisek mentén a következtetések összegzése, majd az érintettek felé konkrét, kézzel fogható, megvalósítható javaslatok megfogalmazása.

### 3.1.6. Összefoglalás

A diploma/szakdolgozatot az Összefoglalás fejezetben összegezzük (1-4 oldal terjedelemben) a dolgozat lényeges elemeinek kiemelésével (a megírt fejezetek alapján, röviden, tömören). Ennek a fejezetnek a lényege, hogy teljes áttekintést nyújtson a hallgató munkájáról az alábbi sorrendben:

* + a téma, a szak/diplomadolgozat célja(i), hipotézisek, a módszerek összefoglalása x a vizsgálat eredményeinek összefoglalása, x saját eredmények összevetése az irodalmi adatokkal x konkrét következtetések leírása
	+ a későbbi vizsgálatokra való javaslatok megfogalmazása (a téma továbbvitelének lehetőségei, kitekintés)
	+ felhasználhatóság megfogalmazása (pl.: jelen kutatás eredményei mely szakterület fejlesztéséhez járulhatnak hozzá)

### 3.1.7. Irodalomjegyzék

Az irodalomjegyzék azon könyvek, tanulmányok, cikkek és egyéb szakirodalmi források felsorolása, amelyekre a dolgozatban a hallgató hivatkozik. Az irodalomjegyzéket **a szerzők nevének kezdőbetűi alapján alfabetikus sorrendben kell összeállítani**:

* + Az irodalomjegyzékbe csak olyan munka vehető fel, melyre a szövegben hivatkozás történik, és azok mindegyikének szerepelnie kell itt.
	+ Külön részbe célszerű csoportosítani a
		- **szakirodalmakat** (könyv, tanulmány, folyóirat, cikk),
		- **az egyéb irodalmakat** (jogszabályok, belső kiadványok, internetes honlapok, adatbázisok)
	+ formailag, tipográfiailag egységes legyen
	+ a szerzőknél semmiféle titulust (pl. dr.) nem használunk
	+ minden társszerző nevét ki kell írni

A szerzői betűrendes irodalomjegyzék hivatalos formának megfelelő szerkesztési sorrendje:

* a szerző(k) neve(i) (a keresztnévnek kizárólag az első betűjével)
* a kiadás/megjelenés éve (zárójelben)
* a publikáció címe
* a kiadás helye

a kiadó (közreadó) neve

* évfolyamszám (amennyiben a publikáció esetén ez értelmezhető) oldalszám (p. vagy o.)

**Könyvek esetében:**

* Bakacsi Gy. – Bokor A. – Császár Cs. – Gelei A. – Kováts K. – Takács S. (2004): Stratégiai emberi erőforrás menedzsment. Budapest, KJK Kerszöv Kiadó, 240 p.

* Ladó L.: (1979): Szervezéselmélet és módszertan. Budapest, Közgazdasági és Jogi Könyvkiadó, 340 p.

Az idegen nyelvű könyveket, folyóiratokat (stb.), az eredeti nyelven kell feltüntetni, a magyar nyelvű hivatkozással megegyező módon:

* Hofstede, G. (1995): Cultures Consequences: International Differences in WorkRelated Values. Sage Publ. Beverly Hills, CA 421 p.

**Könyvrészletek esetében:**

* Burján A. (1984): A mezőgazdasági vállalatok irányítása. **In**: Dobos K. – Tóth M. (szerk.): A mezőgazdasági vállalati gazdálkodás alapjai és szervezése. Budapest, Mezőgazdasági Kiadó, 370 p., 241-328. p.

 A szerkesztő megadása a név után zárójelben következik.

**Kiadványok (konferencia kiadvány, gyűjteményes kötet, tanulmánykötet, intézeti kiadvány stb.) esetében:**

* Papp J. – Komáromi N. (1998): Hatásos promóciós eszközök fiatalok körében. In: Mezőgazdaság és vidékfejlesztés. VI. Nemzetközi Agrárökonómiai Tudományos Napok. Gödöllői Agrártudományi Egyetem Mezőgazdasági Főiskolai Kar Gyöngyös, 3. kötet 223-228 p.

**Folyóirat esetében:** x Ha az oldalszámozás évenkénti (ilyenkor a kettőspont előtti szám az évfolyamot, az utána levő pedig az oldalszámot jelenti) o Szabóné Medgyes É. (1988): A vállalati gazdálkodás néhány problémája a mezőgazdaságban. Statisztikai Szemle. 64:1065-1076.

x Ha az oldalszámozás számonkénti (ilyenkor a kettőspont előtti tört szám számlálója az évfolyamot, nevezője az évfolyamon belüli számot, az utána levő pedig az oldalszámot

jelenti)

* Szűcs I. et al. (2001): A kedvezőtlen adottságú területek EU-konform behatárolása.

Gazdálkodás. XLV. évf. 3. sz. 67-76. p. (vagy XLV/3:67-76) o Fehér T. D. – Szabó B. – Takács Sz. (2015): Munkakompetencia-vizsgálat a munkaterület-párosítás szolgálatában. Munkaügyi Szemle LIX. évf. 2015.

5. sz. 44-50. p.

**Internetes hivatkozás esetében:**

Ilyen publikáció akkor adható meg, ha a dolgozat írásának időpontjában a publikus interneten elérhető volt. Amennyiben fel van tüntetve, az internetes forrás esetén meg kell adni a szerző(ke)t, a címet, az oldalszámot, a számítógépes címet (URL), **valamint a letöltés pontos idejét is**, a következő formában: „A letöltés ideje: 2015. 06. 28.”

Mivel az internetes források folyamatos elérhetősége nem garantálható (az internetes keresők archívumában sem), ezért a szerző által lementett forrásdokumentumot a konzulens vagy a bíráló kérésére a szerzőnek be kell tudni mutatni.

Pl.:

* Castles, I. (2000): The Human Development Report. UN. E. (CIV. 3.) 2001/18 Appendix 1.[http://www.un.org/Depts/und/statcom/sc2001docs/2001-18e.pdf/.](http://www.un.org/Depts/und/statcom/sc2001docs/2001-18e.pdf/) Letöltés ideje: 2016. május 23.

* Varga A. – Szontágh K. (2013): A PhD közösségi oldal funkcióit megalapozó kutatási adatforrások. Pécs.

<http://www.phdkozosseg.hu/event/phd_hallgatok_virtualis_halozata_konferencia>Letöltés ideje: 2016. január 14.

**Elhangzott (írásban nem megjelent) konferencia, vagy egyéb előadás esetében:**

Simigné Fenyő S. (2005): Metainformációs struktúrák szerepe az óravezetésben. Elhangzott: *A világ nyelvei és a nyelvek világa. Soknyelvűség a gazdaságban, a tudományban és az oktatásban*. XV. Magyar Alkalmazott Nyelvészeti Kongresszus. Miskolci Egyetem, Miskolc

2005. április 7-9.

### 3.1.8. Mellékletek

A dolgozathoz szükségesnek ítélt nagy mennyiségű ábrát, táblázatot vagy képanyagot a dolgozat végére kell csatolni, és sorszámok alapján a dolgozatban hivatkozni kell rá. A mellékletek a dolgozat terjedelmének 15%-át nem haladhatják meg.

A mellékletek lehetnek:

* módszertani dokumentációk (felhasznált kérdőív, interjú-válasz, elvégzett számítások stb.)
* olyan dokumentumok táblázatok ábrák, amelyek a dolgozat megértéséhez
	+ mindenképp szükségesek, de túlságosan részletezők,
	+ vagy nagy számuk miatt túl gyakran szakítanák meg a szöveges részeket.

A dolgozat végén szereplő mellékleteket külön sorszámozással kell ellátni (példa):

1. sz. melléklet: felhasznált kutatási kérdőív
2. sz. melléklet: táblázatok
3. sz. melléklet: ábrák
4. sz. melléklet: táblázatok jegyzéke
5. sz. melléklet: ábrák jegyzéke

A szövegben, valamint a mellékletben szereplő képeket, ábrákat, táblázatokat a dolgozat végén kép-, ábra-, illetve táblázatjegyzékben kell feltüntetni az alábbi módon (példa):

1. sz. melléklet: Táblázatok jegyzéke
	1. táblázat: Ezer lakosra jutó regisztrált vállalkozók száma……..…………23. oldal

1. sz. melléklet: Ábrák jegyzéke:
	1. ábra: A kutatás magas szintű modellje……………………………………9. oldal

### 3.1.9. Függelékek

A szak/diplomadolgozathoz kötelezően csatolandó dokumentumok:

*Hallgatói és konzulensi nyilatkozat (4. sz. függelék)*

*A dolgozat tartalmi kivonata (5. sz. függelék)*

*Titkosítási záradék (szükség esetén) (7. sz. függelék)*

Amennyiben a dolgozatban szereplő adatok nem közzétehetőek, a vizsgált vállalat/cég kérheti a dolgozat titkosítását. Ebben az esetben a jóváhagyott „Titkosítási kérelem” a dolgozat legelejére, a belső címlap elé kerüljön.

**FÜGGELÉKEK**

**1. sz. függelék – Témaválasztási lap**

**ZÁRÓDOLGOZAT / SZAKDOLGOZAT / DIPLOMADOLGOZAT\***

**TÉMAVÁLASZTÁSI LAP**

**Leadási határidő: május 15. (őszi félév), november 15. (tavaszi félév)**

**Hallgató tölti ki!**

Hallgató neve: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Neptun kódja: \_\_\_\_\_\_\_\_\_\_\_\_\_\_\_\_\_\_\_\_

Szak: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Képzési szint: FOSZK/BA/BSc / MA/MSc/SZTK Évfolyam: \_\_\_\_\_\_\_\_\_\_\_\_\_\_\_\_\_\_\_\_\_\_\_

Tagozat: Nappali / Levelező / Távoktatás*\**

Szakirány(ok) / Specializáció(k)\*: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Hallgató e-mail címe:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**A témát kiadó Intézet / Tanszék neve:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Belső konzulens neve és beosztása: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Külső konzulens neve, beosztása és munkahelye: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Diploma- , Szak- vagy Záródolgozat témája: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kelt: \_\_\_\_\_\_\_\_\_\_\_\_\_\_\_\_ év \_\_\_\_\_\_\_\_\_\_\_\_\_\_\_ hó \_\_\_\_\_\_\_ nap

 \_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_

­­­ Belső konzulens Külső konzulens Hallgató

**Intézetigazgató / Tanszékvezető/ Szakfelelős tölti ki! – aláírást követően a témaválasztási lap elektronikusan megküldendő a tanulmányi ügyintézőnek és a befogadó intézet adminisztrációjának.**

***Témaválasztással egyetértek/nem értek egyet\****

Kelt: \_\_\_\_\_\_\_\_\_\_\_év \_\_\_\_\_\_\_\_\_\_\_\_ hó \_\_\_\_\_\_\_ nap

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Szakfelelős/Szakkoordinátor

***A dolgozat témát befogadom/nem fogadom be\****

Kelt: \_\_\_\_\_\_\_\_\_\_\_év \_\_\_\_\_\_\_\_\_\_\_\_ hó \_\_\_\_\_\_\_ nap

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Intézetigazgató/Tanszékvezető\*\*

\***Kérjük a megfelelőt aláhúzni!**

­­\*\*Amennyiben az érintett szak és a témát kiadó intézet vezetője nem a hallgató képzési helye szerint illetékes campuson dolgozik, akkor az intézet adott campuson illetékes tanszékének vezetője – (ennek hiányában az intézetigazgató), ill. a szak campus koordinátora (ennek hiányában a szakfelelős) írja alá.

**2. sz. függelék – Külső címlap (borító) minta**

**DIPLOMADOLGOZAT /**

**SZAKDOLGOZAT / ZÁRÓDOLGOZAT**

 **NÉV**

 **szak**

**Képzési hely**

**év**

**3. sz. függelék – Belső címlap (borító) minta**



**Magyar Agrár- és Élettudományi Egyetem**

**….. Campus**

**…… Szak**

**A DOLGOZAT CÍME**

 **Belső konzulens:** Név

 beosztás

 **Külső konzulens:** Név

beosztás

 **Készítette: Név**

 Neptun kód

 tagozat (nappali, levelező)

 **Intézet/Tanszék:**

**Képzési hely**

**év**

**4. sz. függelék – Hallgatói és konzulensi nyilatkozat minta**

**NYILATKOZAT**

Alulírott \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, a Magyar Agrár- és Élettudományi Egyetem, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Campus, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ szak nappali/levelező\* tagozat végzős hallgatója nyilatkozom, hogy a dolgozat saját munkám, melynek elkészítése során a felhasznált irodalmat korrekt módon, a jogi és etikai szabályok betartásával kezeltem. Hozzájárulok ahhoz, hogy Záródolgozatom/Szakdolgozatom/Diplomadolgozatom egyoldalas összefoglalója felkerüljön az Egyetem honlapjára és hogy a digitális verzióban (pdf formátumban) leadott dolgozatom elérhető legyen a témát vezető Tanszéken/Intézetben, illetve az Egyetem központi nyilvántartásában, a jogi és etikai szabályok teljes körű betartása mellett.

A dolgozat állam- vagy szolgálati titkot tartalmaz: igen nem\*

Kelt: \_\_\_\_\_\_\_\_\_\_\_\_\_\_\_\_ év \_\_\_\_\_\_\_\_\_\_\_\_\_\_\_ hó \_\_\_\_\_\_\_ nap

 \_\_\_\_\_\_\_\_\_\_\_\_\_\_\_\_\_\_\_\_

­­­ Hallgató

**NYILATKOZAT**

A dolgozat készítőjének konzulense nyilatkozom arról, hogy a Záródolgozatot/Szakdolgozatot/Diplomadolgozatot áttekintettem, a hallgatót az irodalmi források korrekt kezelésének követelményeiről, jogi és etikai szabályairól tájékoztattam.

A Záródolgozatot/Szakdolgozatot/Diplomadolgozatot záróvizsgán történő védésre javaslom / nem javaslom\*.

A dolgozat állam- vagy szolgálati titkot tartalmaz: igen nem\*

Kelt: \_\_\_\_\_\_\_\_\_\_\_\_\_\_\_\_ év \_\_\_\_\_\_\_\_\_\_\_\_\_\_\_ hó \_\_\_\_\_\_\_ nap

 \_\_\_\_\_\_\_\_\_\_\_\_\_\_\_\_\_\_\_\_

­­­ Belső konzulens

**\*Kérjük a megfelelőt aláhúzni!**

**5. sz. függelék – Tartalmi kivonat minta**

**A ZÁRÓDOLGOZAT/SZAKDOLGOZAT/DIPLOMADOLGOZAT
TARTALMI KIVONATA**

**Dolgozat címe** (vastagított betűvel)

**A dolgozatot készítő hallgató neve** (vastagított betűvel)

Szak, képzési szint és tagozat megnevezése

Tanszék/Intézet (ahol a dolgozat készült) megnevezése

*Belső témavezető:* (név, beosztás, munkahely megnevezése)

*Külső témavezető:* (név, beosztás, munkahely megnevezése)

A szöveg, a betűtípus és az oldal formátuma: Times New Roman, 12-es betűméret, sorkizárt, normál 1,5-es sortávolság, alsó és felső margó 2,5 cm, jobb oldali margó: 2,5 cm, bal oldali margó 2,5 cm.

Az összefoglaló tartalma feleljen meg az Összefoglalás fejezet tartalmi követelményeinek, szükség szerint rövidítve: a dolgozat problémafelvetésének, a célkitűzések, minden saját vizsgálatot bemutató fejezetének (vizsgálati módszerek, eredmények és értékelésük, következtetések és javaslatok) egy-egy rövid bekezdésben való tömör ismertetése.

**Ez a legfeljebb egyoldalas összefoglaló változatlan formában kerül fel a honlapra, ezért a megadott mintától eltérni nem lehet.**

6. függelék – Záró-/ Szak-/Diplomadolgozat bírálati lap

**ZÁRÓDOLGOZAT / DIPLOMADOLGOZAT / SZAKDOLGOZAT BÍRÁLATI LAP**

**A dolgozat készítőjének neve, Neptun kód / Candidate’s name, neptun code:**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**A dolgozat készítőjének szakja, tagozata, képzési helye / Candidate’s department, training place:**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**A dolgozat címe / Title of the thesis:**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**A bíráló neve, beosztása, szervezeti egység / Thesis evaluator’s name, title, department:**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**A dolgozat nem fogadható el/ The thesis cannot be evaluated if:**

* súlyos szakmai tévedéseket tartalmaz / it contains major technical errors,
* szegényes a felhasznált forrásmunkák köre, / the amount of sources used is not efficient,
* súlyosan megsérti a tartalmi formai követelményeket / or it severly violates the formal requirements.

**Plágium, hivatkozás nélküli jelentős szövegfelhasználás esetén a dolgozat összpontszáma: 0! / In case of plagerism, when the sources of quotations are not indicated, the total score of the thesis is 0. Kérjük jelölje az értékelésének megfelelő pontszámokat az 1-től 5-ig terjedő pontskálán.**

1. **Témaválasztás / Choice of topic**

**1. Célkitűzések, logikai ív, koherens gondolatmenet / Objectives, logical and coherent train of thoughts:**

1 2 3 4 5

1. **Szakirodalmi feldolgozás / Use of literature**

**2. Az elméletek, fogalmak, modellek ismerete, alkalmazása / The knowledge and application of theories, concepts and models:**

1 2 3 4 5

**3. Elemző, értékelő, összehasonlító, kritikai észrevételek / Analytic, evaluative, comparative and critical observations:**

1 2 3 4 5

**4. Szakirodalmi hivatkozások / Literature references:**

1 2 3 4 5

1. **Egyéni vizsgálat** (amennyiben a dolgozat szakirodalmi áttekintés témájú, az itt szereplő kérdéseket a szakirodalom feldolgozásának színvonala alapján szükséges értékelni) **/ Personal research** (if the thesis is a literature review, these questions should be evaluated according to the quality of reviewing)

**5. A kutatási kérdések/hipotézisek / Stating research questions/hypotheses:**

1 2 3 4 5

**6. Az adatgyűjtés és adatfeldolgozás módszertana/ The method of data collection**

**and processing:**

1 2 3 4 5

**7. Elemzőkészség / Analytical skills:**

1 2 3 4 5

**8. Következtetések és javaslatok / Conclusions and suggestions:**

1 2 3 4 5

1. **Formai követelmények / Formal requirements**

**9. A dolgozat stílusa / The style of the thesis:**

1 2 3 4 5

**10. A dolgozat struktúrája / The structure of the thesis:**

1 2 3 4 5

**A DOLGOZAT ÖSSZPONTSZÁMA / TOTAL SCORE OF THESIS: \_\_\_\_\_\_\_\_\_\_\_\_\_\_\_**

**Plágium / Plagiarism:** Elfogadható színvonalú forráskezelés / Acceptable use of literature\*

Érdemjegy /Final grade:

 0-25 pont: elégtelen/insufficient (1)

26-31 pont: elégséges/sufficient (2)

32-38 pont: közepes/satisfactory (3)

39-44 pont: jó/good (4)

45-50 pont: jeles/excellent (5)

**Védésre javaslom / I recommend it for final examination\*: igen nem**

**ÉRDEMJEGY / GRADE: \_\_\_\_\_\_\_\_\_\_\_\_\_\_\_\_**

**Általános összefoglaló vélemény a dolgozatról / General, summarizing opinion about the thesis:**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**A bíráló szakmai kérdései / Questions of the thesis evaluator:**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Kelt: \_\_\_\_\_\_\_\_\_\_\_\_\_\_\_\_ év \_\_\_\_\_\_\_\_\_\_\_\_\_\_\_ hó \_\_\_\_\_\_\_ nap

 \_\_\_\_\_\_\_\_\_\_\_\_\_\_\_\_\_\_\_\_\_\_\_

­ Bíráló neve és beosztása

 Bíráló munkahelye

**Záradék**

Az egyetemi Oktatási Bizottság a Tanulmányi és Vizsgaszabályzat 6.4. számú függelékét képező a volt Gazdaság- és Társadalomtudományi Kar szakdolgozat és diplomadolgozat készítési útmutatóját a Tanulmányi és Vizsgaszabályzat 95. § (1) bekezdése alapján 2020. március 26-i ülésén fogadta el. Határozatszám: 39/2020/21. (III.26.) EOB határozat.

Gödöllő, 2021. március 26.

Dr. Szabó István

oktatási és nemzetközi rektorhelyettes